jkorsvik/nowiki_second_scrape_merged huggingface dataset:
George Soros

George Soros, opprinnelig navn György Schwartz (født 12. august 1930 i Budapest) er en amerikansk finansmann og filantrop. 


== Bakgrunn og virke ==
Han vokste opp i Ungarn, og overlevde krigen trass sitt jødiske opphav. Soros utvandret til London i 1953, og videre til New York i 1956. Han stiftet Quantum-fondene sammen med Jim Rogers i 1969.
Sors ble kjent innen finansverden da han under valutauroen i 1992 tjente en milliard amerikanske dollar på å ta posisjoner der han tjente penger dersom pundet svekket seg .
Senere ble han kjent for sin rolle i roserevolusjonen i Georgia. Han bevilget store summer til demokratenes kandidater før presidentvalget i USA i 2004 for å hindre at George W. Bush ble gjenvalgt. Soros driver stiftelsen Soros Foundation, som blant annet finansierer Open Society Institute. Soros startet sitt filantropiske arbeid i Øst-Europa midt i 1980-årene, for å støtte sivilsamfunnet mot det kommunistiske regimet.
Soros har skrevet flere bøker, blant annet Alchemy of Finance og The New Paradigm for Financial Markets. Begge bøkene drøfter vitenskapsfilosofi. Soros hevder at de naturvitenskapelige metodene som matematikk og statistikk kommer til kort i samfunnsfagene, som preges av at observatørene også er aktører. Deres evne til å observere klart blir dermed dårligere. Denne tendensen er særlig sterk innen finansverdenen, hvor prisene på finansaktiva påvirkes av hvordan de blir oppfattet av markedsaktørene. Samtidig blir oppfatningen påvirket av prisene. Denne mekanismen kaller Soros refleksivitet.
Formuen hans ble i 2008 anslått av Forbes til å være på over 45 milliarder kroner.Soros har støttet antikorrupsjonsarbeid og har vært talsmann for å åpne grenser for flyktninger, blant annet i sitt fødeland Ungarn. I 2017-2018 drev Viktor Orban, Ungarns statsminister, en omfattende kampanje mot Soros. Kampanjen besto blant annet av en rekke plakater med slagord mot Soros og beskrives som antisemittisk. Ifølge New York Times skal bildene av Soros brukt i kampanjen ha blitt manipulert slik at nesen fremsto lengre. Soros betalte for den unge, liberale Orbans utdanning ved Oxford i 1989 og støttet Orbans regjering økonomisk for å rydde opp i forurensing i landet.


== Referanser ==


== Eksterne lenker ==
(en) Offisielt nettsted 
(en) George Soros – kategori av bilder, video eller lyd på Commons 
(en) George Soros – galleri av bilder, video eller lyd på Commons 
(en) George Soros på Internet Movie Database 
(en) George Soros hos The Peerage 
(en) George Soros på Twitter
Diazepam

Diazepam er et legemiddel i gruppen benzodiazepiner og er et hypnotikum (sovemiddel), sedativum (beroligende), anxiolytikum (angstdempende) og antiepileptikum (krampestillende). Det gis som tabletter, dråper, stikkpiller eller injeksjon. På grunn av deres effekt på sentralnervesystemet er diazepam og andre benzodiazepiner gjenstand for misbruk. I klinisk praksis anvendes diazepam  mest mot angst, uro og søvnvansker.
I Norge markedsføres diazepam under produktnavnene Stesolid, Valium og Vival.
For noen epilektikere er det ikke uvanlig å ha rektal stesolid (rektalsprøyte) lett tilgjengelig. Medisinen er egnet for å stoppe noen former for epileptiske anfall på en rask måte.


== Bruksområder ==
Diazepam brukes ved behandling av angst, fobier, uro, spenninger, aggresjon, kramper og ved søvnvansker. Sammen med andre preparater benyttes Valium ved depresjoner med angst, uro og rastløshet. Valium brukes også som beroligende middel før operasjoner, undersøkelser og prøvetaking som kan skape uro.


== Mulige bivirkninger ==
Som alle legemidler kan Diazepam forårsake bivirkninger, men ikke alle får det.


=== Mest vanlige bivirkninger ===
Tretthet
Søvnighet


=== Mindre vanlige bivirkninger ===
hodepine
svimmelhet
konsentrasjonsvansker
muskelsvakhet
vanskeligheter med å samordne bevegelsene, spesielt hos eldre.


=== Sjeldne bivirkninger ===
rastløshet
uro
irritabilitet
aggressivitet
vrangforestillinger
mareritt
hallusinasjoner (mest vanlig hos barn og eldre)
hudreaksjoner
gulsott
åndedrettshemming
blodtrykksfall
hjertesvikt
kvalme
munntørrhet
forstoppelse
inkontinens
mangelfull tømming av urinblærenFall og brudd er sett hos brukere av denne typen legemiddel. Det er økt risiko hos de som samtidig bruker beroligende midler (inkludert alkohol) og hos eldre.
NB: Denne nettsiden er kun til informasjon og er ikke en legemiddel-side. Dersom du opplever ubehagelige bivirkninger, ber vi deg ta kontakt med en lege.


== Abstinenssymptomer ==
Når du slutter å bruke diazepam etter lengre tids behandling, bør dosen trappes ned gradvis. På den måten minsker risikoen for at du får uønskede ettervirkninger. Rådfør deg med legen om dette.


=== Vanligste ettervirkninger/abstinenser ===
Søvnforstyrrelser
Depresjon
Høyere følsomhet for sansene


=== Andre symptomer ===
Økt angst
gastrointestinale symptomer
Økt følsomhet for: lys, støy, lukt og smak
Insomnia/Søvnløshet
Muskelkramper
Paranoide tanker
Rastløshet
Anfall
Skjelvinger
Problemer med å sove
Synsforstyrrelser


== Sammensetning av Valium, Vival og Stesolid ==
Virkestoff er diazepam (Valium 5 mg)  (Vival 2 mg , 5 mg)  (Stesolid 2 mg, 5 mg)
Hjelpestoffer for 5 mg er laktosemonohydrat (100 mg per tablett), maisstivelse, magnesiumstearat, gult jernoksid (E 172)
Hjelpestoffer for 2 mg er  laktose 57 mg, potetstivelse, polysorbat 80 (E433), mikrokrystallinsk cellulose (E460), magnesiumstearat og talkum


== Se også ==
Benzodiazepin
Psykoaktivt stoff


== Referanser ==
Ballinakill

Ballynakill er en liten by i Laois i Irland. Den oppsto som en markedsby og har et rettlinjet gatenett fra det 18. århundre.
Byen har et slott, Ballinakill slott.


== Referanser ==


== Eksterne lenker ==
(en) Ballinakill – kategori av bilder, video eller lyd på Commons
Portlaoise

Portlaoise, tidligere kalt Maryborough, er administrasjonsbyen i grevskapet Laois i Irland. Den ble grunnlagt som Fortet Maryborough av dronning Maria I av England og Irland i 1556. 
Over hele byen finnes det spor etter tiden som garnisonsby. Det gamle fengselet har blitt omgjort til et kultursenter. 

I nærheten av byen ligger Dunamaseklippen, en keltisk befestning som skal ha blitt bemerket av Ptolemaios på 100-tallet. I 845 ble den daværende besetningen plyndret av vikinger. Det ligger også tre herregårder i nærheten: Emo Court, fra det 18. århundre og tegnet av James Gandon, Ballyfin House, som nå er en privatskole, og Mountmellick.
Portlaoise fengsel er et høysikkerhetsfengsel som særlig har vært brukt til terrorister fra Nord-Irland. Etter at amnestiet som ble nedfelt i Belfastavtalen trådte i kraft har det vært færre fanger innen denne kategorien.


== Eksterne lenker ==
(en) Portlaoise – kategori av bilder, video eller lyd på Commons
PA Media

PA Media, tidligere Press Association, er et britisk nyhetsbyrå grunnlagt i 1868. Byrået ble stiftet av et konsortium av regionale aviser som et kooperativ med korrespondenter i alle de store byene i Storbritannia og Irland. Selskapet eies fortsatt av disse avisene. Press Association har sitt hovedkontor i London og et landsdelskontor i Howden.
Byrået er Storbritannias største leverandør av nyhetsstoff, sportsnyheter og bilder. Det leverer nyhetstjenester til alle landets nasjonale og regionale aviser, kringkastingskanaler og Internett-redaksjoner.


== Referanser ==


== Eksterne lenker ==
Offisielt nettsted
Anion

Et anion er et negativt ladet ion, det vil si at det er flere elektroner enn protoner i partikkelen. Anioner danner salter sammen med sine positive motstykker, kationer. 
I jordsmonnet er anioner de som lettest lar seg vaske ut, da de ikke klebes fast på overflaten av leir- eller humus-kolloider. Dette gjør at det er problemer med å holde planter forsynt med stoffene nitrogen og fosfor.
Negative fosforioner, fosfat (HPO42− og H2PO4−), går likevel i forbindelse med kalsium og danner det nesten uløselige stoffet råfosfat, Ca3(PO4)2. Dermed lagres det som en reserve i jorden. Det samme skjer ikke for det negative nitrogenionet, nitrat (NO3−), som forblir oppløst og flyter bort med grunnvannet.


== Eksempler på anioner ==
Cl− = klorid-ion (se også klor)
NO3− = nitrat-ion (se også nitrogen)
SO42− = sulfat-ion (se også svovel)
CO32− = karbonat-ion (se også karbon)
PO43− = fosfat-ion (se også fosfor)


== Se også ==
Kation
Ion
Kation

Et kation er et positivt ladd ion, det vil si at det er flere protoner enn elektroner i partikkelen. Et kation består ofte av et enkelt, positivt ladd metall-atom. Kationer danner salter sammen med sine negative motstykker, anioner.


== Eksempler på kationer ==
H+ = hydrogen-ion (se syre)
NH4+ = ammonium-ion (se også ammoniakk og nitrogen)
K+ = kalium-ion
Ca2+ = kalsium-ion
Mg2+ = magnesium-ion
Fe2+ = toverdig jern-ion
Fe3+ = treverdig jern-ion (se rust)
Al3+ = aluminium-ion


== Se også ==
Anion
Ion


== Litteratur ==
Chang, Raymond (2008). General chemistry : the essential concepts (5 utg.). Boston. McGraw-Hill. ISBN 9780071102261. 
Chang, Raymond; Goldsby, Kenneth A. (2014). General chemistry : the essential concepts (7 utg.). New York. McGraw-Hill. ISBN 9781259060427.
Builth Wells

Builth Wells (walisisk: Llanfair-ym-Muallt) er en by i Powys i Wales. Den var tidligere administrasjonsby for Brecknockshire, og ligger ved elven Wye.
Byen vokste fram som en markedsby og kursted. Royal Welsh Showground, hvor Royal Welsh Show arrangeres, ligger i Builth Wells.
I 1993 var Builth Wells vertskap for den nasjonale Eisteddfod.
Suspensjon

Suspensjon kan ha flere betydninger:

Suspensjon (arbeidsforhold)
En midlertidig opphevelse av en lov, forskrift, avtale eller lignende. Årsaken er ofte en ekstraordinær situasjon.
I kjemien er suspensjon en utblanding av et uoppløselig stoff i en væske.
I geografi er suspensjon en form for materialtransport i vann eller vind hvor materialet i transport ikke har kontakt med bakken før det blir avsatt.
I harmonilæren er suspensjon et forsinket toneskifte.
Ernst Jünger

Ernst Jünger (født 29. mars 1895 i Heidelberg, død 17. februar 1998 i Riedlingen) var en tysk forfatter. Han anses av mange som en av de fremste representanter for tysk nasjonalisme, konservatisme og aristokrati i diktningen. Han ble en dekorert krigshelt under første verdenskrig, og var stasjonert i Frankrike under andre verdenskrig. Til tross for sin nasjonalistiske verdensanskuelse så var han en motstander av nazismen.


== Bakgrunn og virke ==
Under første verdenskrig var han infanterioffiser i den tyske armeen, og ble flere ganger dekorert for tapperhet i strid, han mottok blant annet Ritterkreuz des Hausordens von Hohenzollern, Pour le Mérite og Jernkorset 1. klasse. Etter krigen skrev han boken In Stahlgewittern ; ein Kriegestagebuch, av André Gide kalt «den utvilsomt vakreste bok om krigen jeg kjenner». Jean-Paul Sartre skal ha sagt at «jeg hater ham, ikke som tysk, men som aristokrat». 
Mens han innledningsvis hadde betraktet nasjonalsosialismen med en viss sympati og delte bevegelsens antidemokratiske innstilling, avviste han et tilbud om en politisk karriere under den nasjonalsosialistiske regjeringen. I boken På marmorklippene advarte han mot den forringelse av menneskeverdet han så i samtiden. Under annen verdenskrig tjenestegjorde han som infanterikaptein i Frankrike.
Jünger mottok senere en rekke sivile utmerkelser, blant annet Großes Bundesverdienstkreuz i 1959, Schiller-Gedächtnispreis, byen Verduns fredsmedalje og Frankfurt am Mains Goethe-pris.


== Bibliografi ==


== Litteratur ==
Alfred Andersch: Deutsche Literatur in der Entscheidung. 1948
Armin Mohler (red.):  Die Schleife. Festschrift für Ernst Jünger. 1955 (Neuauflage 2001 ISBN 3-935063-15-6)
Alfred Andersch: Achtzig und Jünger. 1975; auch in: Das Alfred Andersch Lesebuch. 1979
Paul Noack: Ernst Jünger. Eine Biographie. Berlin 1998 ISBN 3-8286-0024-7
Bernd A. Laska: "Katechon" und "Anarch". Carl Schmitts und Ernst Jüngers Reaktionen auf Max Stirner. LSR-Verlag, Nürnberg 1997 ISBN 3-922058-63-9
Tobias Wimbauer: Personenregister der Tagebücher Ernst Jüngers (1999, 2. Auflage, erweitert und ergänzt 2003)
Tobias Wimbauer: Das Luminar. Schriften zu Ernst und Friedrich Georg Jünger, Buchreihe, (Herausgeber)
Tobias Wimbauer: Anarch im Widerspruch . Neue Texte zu Werk und Leben der Brüder Ernst und Friedrich Georg Jünger, (Herausgeber) 2004


== Referanser ==


== Eksterne lenker ==
(de) Offisielt nettsted 
(en) Ernst Jünger – kategori av bilder, video eller lyd på Commons 
(en) Ernst Jünger – galleri av bilder, video eller lyd på Commons 
(en) Ernst Jünger på Internet Movie Database 
(en) Ernst Jünger hos The Movie Database 
(de) Jünger-Freundeskreis – Freundeskreis der Brüder Ernst und Friedrich Georg Jünger
(de) Buchhandlung Miller im Jünger-Haus – Spezialbuchhandlung im Jünger-Haus, Wilflingen
(de) Ernst Jünger in Cyberspace – ausführliche Biografie, Bibliografie, Essays, Fotos u.v.m. von John King
(de) Linksammlung – Kommentierte Linksammlung von der Universitätsbibliothek der FU Berlin
Fluoksetin

Fluoksetin er et antidepressivum innenfor gruppen av selektive serotoninreopptakshemmere (SSRI). Medikamentet er mest kjent under merkenavnet Prozac, mens det i Norge markedsføres som Fontex og Fluoxetin. 


== Farmakologiske egenskaper ==
For klinisk bruk, virkningsmekanisme og bivirkninger se artikkel om selektive serotoninreopptakshemmere.

Fluoksetin har mye lengre halveringstid (flere døgn) enn andre antidepressiva. Den aktive metabolitten norfluoksetin er i tillegg et SSRI som elimineres enda langsommere fra kroppen (halveringstid 8-9 dager). Selv om den antidepressive effekten er best dersom medikamentet tas hver dag, kan fluoksetin doseres sjeldnere enn andre antidepressiva, og konsekvensen av å hoppe over enkelte doser er mindre.  Enkelte psykiatere hevder det er den lange halveringstiden er den vesentligste egenskapen som gjør fluoksetin overlegent andre tradisjonelle antidepressiva. Den langsomme eliminasjonen bidrar også til mindre ubehag i forbindelse med avslutning av behandlingen. 
Fluoksetin er en potent hemmer av CYP2D6. Dette medfører interaksjon med en rekke andre legemidler, som på grunn av langsommere eliminasjon hoper seg opp med økt fare for bivirkninger og toksisitet. 
Mens de fleste andre SSRI ikke lenger anbefales til personer under 18 år på grunn av økt selvmordsfare og aggressivitet, godkjente den sentrale europeiske legemiddelmyndigheten EMEA i juni 2006 at fluoksetin kan forskrives til barn, helt ned til 8-årsalderen. Konklusjonen er at fordelene oppveier ulempene hos barn med moderat til alvorlig depresjon når psykologisk behandling ikke har ført fram. Forutsetningen er at medikamentet skal kombineres med pågående terapi.


== Prozac som fenomen ==
Da legemiddelprodusenten Eli Lilly kom på markedet med Prozac i 1988, ble det en umiddelbar suksess på grunn av de få bivirkningene, den lave toksisiteten og sin tilsynelatende meget gode effekt mot en rekke psykiske lidelser. Millioner av pasienter verden over har brukt medikamentet. Prozac brukes i den engelskspråklige verden som betegnelse på alle SSRI, mens begrepet Lykkepille har slått mer gjennom i Skandinavia. Kritikere har sett på Prozacs voldsomme popularitet som et faresignal i samfunnet, hvor medikamenter ses som løsning på et hvert personlig problem, eller hvor man kan ta en pille for alt som er ille. Spesielt i amerikansk offentlighet har prozac blitt en metafor for et samfunn som bedøver seg for å unngå ubehagelige inntrykk.
Prozac har også hatt en sentral plass i kulturlivet på 1990-tallet. Mest kjent er Elizabeth Wurtels selvbiografiske bok og film Prozac nation. Regissøren Lars von Trier har stått frem og fortalt at han har hatt god nytte av å bruke Fontex under innspillingen av filmene Idioterne og Dancer in the Dark.


== Se også ==
Selektiv serotoninreopptakshemmer


== Eksterne lenker ==
Felleskatalogtekst Fluoxetin
Klomipramin

Klomipramin er et antidepressivum innenfor gruppen av trisykliske antidepressiva.
Klometiazol

Klometiazol er et medisinsk preparat innenfor gruppen av andre hypnotika-sedativa. I Norge markedsføres preparatet under produktnavnet Heminevrin.
News UK

News UK er et britisk avisforlag etablert i 1981. Foretaket er et datterselskap av News Corporation, som eies av mediemagnaten Rupert Murdoch.
News UK utgir blant annet The Times, The Sunday Times og The Sun. News UK gav også ut søndagsavisen News of the World, som ble nedlagt 10. juli 2011.


== Eksterne lenker ==
Offisielt nettsted
Fenytoin

Fenytoin er et medisinsk preparat til behandling av epilepsi, som tilhører gruppen av hydantoinderivater. I Norge markedsføres fenytoin under produktnavnet Epinat.
WarnerMedia

WarnerMedia er verdens tredje største mediekonsern, etter Comcast og The Walt Disney Company. Selskapet har store interesser innen Internett, forlagsvirksomhet, film, telekommunikasjon og kringkasting. Det har sitt hovedkvarter i skyskraperkomplekset Time Warner Center i New York i USA. Det ble stiftet 10. januar 1990 gjennom sammenslåingen av Time Inc. og Warner Communications. I 1996 fusjonerte selskapet med Turner Broadcasting System og i 2000 med America Online.
Time Warner kan deles inn i tre divisjoner; Home Box Office, Inc. (HBO), Turner Broadcasting System og Warner Bros. De eier også kjente selskaper som CNN, DC comics og The CW.
Den 22. oktober 2016 kunngjorde telekommunikasjonsselskapet AT&T at de hadde planer om å kjøpe opp Time Warner for 108,7 milliarder amerikanske dollar. I november 2017 truet det amerikanske justisdepartementet med å saksøke selskapene for å hindre dem i å slå seg sammen. Flere eksperter fryktet at sammenslåingen ville svekke konkurransen på markedet.14. juni 2018 ble Time Warner omdøpt til WarnerMedia etter AT&Ts oppkjøp.


== Referanser ==


== Eksterne lenker ==
(mul) Offisielt nettsted 
(en) WarnerMedia – kategori av bilder, video eller lyd på Commons
AOL

AOL (tidligere America Online) er en amerikansk mediebedrift og internettleverandør. Selskapet ble grunnlagt i 1985 og eies i dag av Time Warner. AOL var et av de første selskapene som tilbød tilgang til internett for allmennheten. I dag står AOL også bak snakkeprogrammet AOL Instant Messenger.
AOL tilbyr mobiltjenester under merkenavnet AOL Mobile.


== Eksterne lenker ==
(en) Offisielt nettsted 
(en) AOL – kategori av bilder, video eller lyd på Commons 
Nettportal
Pepsi

Pepsi (også kalt Pepsi-Cola) er en amerikansk kullsyreholdig brus produsert av PepsiCo. Den er hovedkonkurrenten til Coca-Cola.
Pepsi ble utviklet i 1893 av farmasøyten Caleb Bradham i New Bern, Nord Carolina og ble først kalt Brad's Drink. Drikken ble opprinnelig laget for å kurere fordøyelsesbesvær, og Bradham byttet navnet til Pepsi Cola i 1898 basert på den medisinske betegnelsen dyspepsi. Den originale oppskriften inneholdt også sukker og vanilje med tanke på at denne drikken skulle hjelpe til med mageproblemer og øke energinivået.
I Norge distribueres Pepsi av Ringnes. I Sverige kjøpte Carlsberg Sverige Pepsi-lisensen i 2000.


== Pepsidrikker som selges i Norge ==
Pepsi – Cola med en andel søtstoff
Pepsi Max – Pepsi uten sukker, men med mer koffein.
Pepsi Max Lime – Pepsi Max med limesmakPepsi Max er en sukkerfri Cola produsert av PepsiCo som ble introdusert i Storbritannia og Italia i april 1993. Pepsi Max har ikke blitt solgt i USA fordi en av hovedingrediensene, Acesulfam K, ikke er godkjent av Food and Drug Administration.


== Eksterne lenker ==
(en) Offisielt nettsted 
(en) Pepsi – kategori av bilder, video eller lyd på Commons 
pepsimax.no – Pepsi Max Norges offisielle nettsted
PepsiCo

PepsiCo er et internasjonalt mat- og drikkeforetak grunnlagt i 1965. Selskapet produserer, markedsfører og selger et mangfold av leskedrikker, samt salte, søte og kornbaserte snacksvarer og andre matvarer. Selskapet eide tidligere også hurtigmatkjedene Kentucky Fried Chicken, Pizza Hut og Taco Bell. PepsiCos største merkevarer er idag Pepsi, 7 Up, Quaker Oats, Gatorade, Frito-Lay, Mountain Dew, Tropicana og Starbucks og Lipton (joint venture med Unilever.
PepsiCo sammenlignes ofte med rivalen The Coca-Cola Company, og til tross for at det selges mer Coca-Cola enn Pepsi, har PepsiCo tre ganger så mange ansatte og større omsetning enn The Coca-Cola Company.


== Eksterne lenker ==
(en) Offisielt nettsted 
(en) PepsiCo – kategori av bilder, video eller lyd på Commons
Time (tidsenhet)

Time er en måleenhet for tid som utgjør eksakt 60 minutter, eller 3600 sekunder. Ett døgn består normalt av 24 timer. Det internasjonale symbolet for time er h (jf. fr. heure, lat./sp./port. hora, eng. hour), men i Norge brukes ofte t (som internasjonalt betegner tonn).
Én time er eksakt definert som 3600 sekunder, i motsetning til lengre tidsenheter som døgn, uke, måned og år, som er definert astronomisk og varierer i lengde.
I undervisning brukes ordet time også om perioden undervisningen varer, og man kan for eksempel si «timen varte i 45 minutter».
Ordet time har sin opprinnelse i norrøne tími, som betyr «tid; gang». Legg merke til at det engelske ordet time betyr «tid, gang», og at tidsenheten time heter hour.


== Ord og uttrykk ==
de små timer, de første timene etter midnatt
den siste time, tiden da man skal dø
i ellevte time, i siste liten
på timen, øyeblikkelig


== Se også ==
kvarter, en kvart time
glass (maritimt), en halv time
vakt (tidsenhet), fire timer
Tidningarnas Telegrambyrå

Tidningarnas Telegrambyrå AB (TT) er et svensk nyhetsbyrå. Det ble opprettet i 1921 av en gruppe storbyaviser som overtok det tidligere telegrambyrået De förenade byråerna (DFB).
Forfatteren Stieg Larsson jobbet i mange år på byrået.


== Eksterne lenker ==
(sv) Offisielt nettsted 
(en) Tidningarnas Telegrambyrå – kategori av bilder, video eller lyd på Commons
Kubikkilometer

Kubikkilometer er en avledet SI-enhet for måling av volum.
Symbolet for kubikkilometer er km³.
En kubikkilometer er volumet av en kube hvor hver side er en kilometer lang.
Kubikkilometer brukes blant annet til å angi volum av innsjøer i forbindelse med vannkraft.
1 km³ er lik:

1 000 000 000 m³
1 000 000 dam³
1 000 hm³
0, 000 000 001 Mm³Og motsatt:

1 m³ = 0,000 000 001 km³
1 dam³ = 0,000 001 km³
1 hm³ = 0,001 km³
1 Mm³ = 1 000 000 000 km³1 km³ er, i forhold til SI-enheten liter, lik:

10 000 000 000 hektoliter
100 000 000 000 dekaliter
1 000 000 000 000 literOg motsatt:

1 hektoliter = 0,000 000 000 01 km³
1 dekaliter = 0,000 000 001 km³
1 liter = 0,000 000 001 km³


== Se også ==
Kubikkmeter
Angelfossen

Kerepakupai Merú eller Angelfossen (av sp: Salto Ángel) ble lenge regnet som verdens høyeste foss, med en total fallhøyde på 979 meter og et fritt fall på 807 meter. World Waterfall Database anerkjenner imidlertid ikke dette lenger og regner den nå kun som verdens trettende høyeste foss, med en total fallhøyde på 807 meter. Det knytter seg imidlertid spørsmål til nøyaktigheten av denne høyden også.Angelfossen, som egentlig heter Kerepakupai Merú, ligger i nasjonalparken Canaima i delstaten Bolívar i Venezuela, i en sideelv til Caroní. Fossen er oppkalt etter den amerikanske piloten Jimmie Angel (1899–1956), som oppdaget den under en flytur på leting etter egnede steder å grave etter gull i 1933.
Totalhøyden ble tidligere regnet til 979 meter, etter en ekspedisjon ledet av den amerikanske journalisten Ruth Robertson i regi av National Geographic i 1949. Fotografier fra ekspedisjonen ga imidlertid grunn til mistanke om feil. En røff topografisk undersøkelse med Google Earth viste raskt at elevasjonen mellom Auyan Tepui og Rio Caroni bare såvidt var over 1 000 meter, noe som bekreftet at fallhøyden på 979 meter måtte være feil. Derfor regner man i dag fallhøyden til kun 807 meter, men det er også et spørsmål om hvor akkurat dette målet er. I dag regnes derfor Tugelafallene i Afrika som verdens høyeste fossefall.


== Referanser ==


== Eksterne lenker ==
(en) Angel Falls – kategori av bilder, video eller lyd på Commons 
(en) Kerepakupai merú – galleri av bilder, video eller lyd på Commons 
Artikkel om Jimmie Angel og Ruth Robertson, som utforsket Salto Angel